**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „VIENOS STOTELĖS CENTRO ĮKŪRIMAS VAIKAMS IR JŲ ŠEIMOMS PASIENIO SAVIVALDYBĖSE“**

2021 m. birželio 18 d. Nr. 34-829

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, 1 prioriteto „Besimokanti, socialiai atsakinga ir pokyčius kurianti bendruomenė“ 1.2 tikslo „Gerinti socialinių ir sveikatos paslaugų kokybę“ 1.2.3 uždavinio „Užtikrinti socialinių paslaugų plėtrą“ 1.2.3.4 priemone „Krizių centro įkūrimas“, atsižvelgdama į 2014–2021 m. Europos ekonominės erdvės finansinio mechanizmo programos „Sveikata“ kvietimo Nr. LT03-1-SADM-K01 teikti paraiškas „Vienos stotelės šeimoms ir vaikams centrų įkūrimas“, Lazdijų rajono savivaldybės taryba nusprendžia:

1. Pritarti viešosios įstaigos Lazdijų socialinių paslaugų centro, kartu su partneriais Kalvarijos socialinių paslaugų centru ir Druskininkų savivaldybės Socialinių paslaugų centru, rengiamam projektui „Vienos stotelės centro įkūrimas vaikams ir jų šeimoms pasienio savivaldybėse“.
2. Užtikrinti Viešosios įstaigos Lazdijų socialinių paslaugų centro daliai tenkančių projekto netinkamų finansuoti, bet šio projekto įgyvendinimui būtinų išlaidų, jeigu tokių bus, ir tinkamų išlaidų, kurių nepadengs projektui skiriamo finansavimo lėšos, padengimą iš Lazdijų rajono savivaldybės biudžeto lėšų.
3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vidmantas Pilvinis, mob. 8 615 94 921

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO PROJEKTUI „VIENOS STOTELĖS CENTRO ĮKŪRIMAS VAIKAMS IR JŲ ŠEIMOMS PASIENIO SAVIVALDYBĖSE“ PROJEKTO**

**AIŠKINAMASIS RAŠTAS**

2021-06-15

Lazdijų rajono savivaldybės tarybos sprendimo projektas „Dėl pritarimo projektui „Vienos stotelės centro įkūrimas vaikams ir jų šeimoms pasienio savivaldybėse“ parengtas vadovaujantis Lietuvos Respublikos vietos savivaldos įstatymo 6 straipsnio 12 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, 1 prioriteto „Besimokanti, socialiai atsakinga ir pokyčius kurianti bendruomenė“ 1.2 tikslo „Gerinti socialinių ir sveikatos paslaugų kokybę“ 1.2.3 uždavinio „Užtikrinti socialinių paslaugų plėtrą“ 1.2.3.4 priemone „Krizių centro įkūrimas“, atsižvelgdama į 2014–2021 m. Europos ekonominės erdvės finansinio mechanizmo Programos „Sveikata“ kvietimo Nr. LT03-1-SADM-K01 teikti paraiškas „Vienos stotelės šeimoms ir vaikams centrų įkūrimas“.

Sprendimo tikslas – pritarti viešosios įstaigos Lazdijų socialinių paslaugų centro, kartu su partneriais Kalvarijos socialinių paslaugų centru ir Druskininkų savivaldybės Socialinių paslaugų centru, rengiamam projektui „Vienos stotelės centro įkūrimas vaikams ir jų šeimoms pasienio savivaldybėse“.

Projekto įgyvendinimo metu bus įkurtas centras, kuriame bus teikiamos socialinės kompleksinės aukštos kokybės paslaugos vaikams ir jų šeimoms (toliau – centras), siekiant geriausiai atliepti vaiko interesus augti saugioje aplinkoje. Projekto metu bus vykdomos šios veiklos:

* Patalpų, kuriose bus teikiamos socialinės kompleksinės paslaugos vaikams ir jų šeimoms, įrengimas;
* Socialinių kompleksinių paslaugų vaikams ir jų šeimoms teikimas (įskaitant ir apgyvendinimo centre paslaugas);
* Priemonių, būtinų socialinių kompleksinių paslaugų teikimui, įsigijimas;
* Tėvystės įgūdžių ugdymo paslaugų teikimas;
* Socialinių darbuotojų ir atvejo vadybininkų kompetencijų, reikalingų darbui su vaikais ir šeimomis, ugdymas.

Bendra numatomo projekto vertė 700 000,00 Eur, Europos ekonominės erdvės finansinio mechanizmo ir bendrojo finansavimo lėšos sudaro 100 procentų visų tinkamų finansuoti projekto išlaidų.

Užtikrinti viešosios įstaigos Lazdijų socialinių paslaugų centro daliai tenkančių projekto netinkamų finansuoti, bet šio projekto įgyvendinimui būtinų išlaidų, jeigu tokių bus, ir tinkamų išlaidų, kurių nepadengs projektui skiriamo finansavimo lėšos, padengimą iš Lazdijų rajono savivaldybės biudžeto lėšų.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus Vedėjo pavaduotojas Vidmantas Pilvinis.

Strateginio planavimo ir

investicinių projektų valdymo skyriaus

Vedėjo pavaduotojas Vidmantas Pilvinis